Ukraina bosh vaziri Vladimir Groysman Turkiyaga rasmiy tashrifini boshladi, deyiladi Ukraina vazirlar mahkamasi saytida. Tashrif dasturiga ko‘ra, hukumat rahbari 14 mart kuni prezident Rajab Toyyib Erdo‘g‘an, bosh vazir Binali Yildirim, shuningdek Turkiya milliy yig‘ilishi spikeri Ismoil Kahramon bilan uchrashadi. Ukraina va Turkiya hukumatlari rahbarlarining uchrashuvidan so‘ng ikki tomonlama hujjatlar imzolanishi rejalashtirilgan. Shuningdek Groysman Ukraina-Turkiya biznes-forumida ishtirok etadi hamda Turkiyada yashovchi ukrainaliklar va qrim-tatarlar bilan uchrashadi.